అయోధ్య: రామజన్మభూమి వివాదాన్ని ఉత్తరప్రదేశ్ ముఖ్యమంత్రి యోగి ఆదిత్యనాథ్ మరోసారి కదిలించారు. అయోధ్యలో రామమందిర నిర్మాణానికి భూములు ఇచ్చేందుకు చాలా ముస్లిం సంస్థలు ముందుకొచ్చాయని తెలిపారు. చర్చలు ద్వారా పరిష్కారం కనుగొనేందుకు ఇదే సరైన సమయమని అన్నారు. అలాంటి ప్రయత్నాలకు సహకరించేందుకు ఉత్తరప్రదేశ్ ప్రభుత్వం ఎప్పుడూ సిద్ధంగానే ఉంటుందని చెప్పారు. అయోధ్యలోని హనుమాన్ గర్హి, రామ జన్మభూమి ఆలయంలో ప్రార్థనల అనంతరం యోగి ఆదిత్యనాథ్ మాట్లాడుతూ, త్వరలోనే 84-కోసి పరిక్రమ యాత్రను తిరిగి ప్రారంభిస్తామని భక్తులకు హామీ ఇచ్చారు. '2013లో విశ్వహిందూ  పరిషత్ దీనిని ప్రారంభించింది. అయితే నాటి అఖిలేష్ ప్రభుత్వం దాన్ని ముందుకు కొనసాగనీయలేదు' అని ఆయన అన్నారు. అయోధ్య రాముడి జన్మస్థలమని, అక్కడ రాంలీల జరిగేలా ప్రభుత్వం చూస్తుందని హామీ ఇచ్చారు. రామజన్మభూమి-బాబ్రీ మసీదు కాంప్లెక్లో ఏర్పాటు చేసిన తాత్కాలిక ఆలయంలో 30 నిమిషాల పాటు గడిపిన యోగి ఆదిత్యనాథ్ సరయు నది ఒడ్డున ప్రార్థనలు చేశారు. బాబ్రీ మసీదు కూల్చివేత కేసులో పలువురు బీజేపీ నేతలతో పాటు మంగళవారంనాడు కుట్ర కేసు నమోదైన ధరమ్ దాస్... యోగి వెంట ఉన్నారు.
ayodhya: ramajanmabhoomi vivaadaanni uttarapradesh mukhyamantri yogi aadityanath marosari kadilinchaaru. ayodhyalo ramamandira nirmaanaaniki bhoomulu ichenduku chala muslim samsthalu mundukochayani telipaaru. charchalu dwara parishkaaram kanugonenduku ide saraina samayamani annaru. alanti prayatnaalaku sahakarinchenduku uttarapradesh prabhutvam eppuduu siddhamgaane untundani cheppaaru. ayodhyalooni hanuman garhi, raama janmabhoomi aalayamlo praarthanala anantaram yogi aadityanath maatlaadutuu, twaralone 84-kosi parikrama yaatranu tirigi praarambhistaamani bhaktulaku haami icharu. '2013loo vishwahinduu  parishat deenini praarambhinchindi. ayithe naati akhilesh prabhutvam daanni munduku konasaganeeyaledu' ani aayana annaru. ayodhya ramudi janmasthalamani, akkada raamleela jarigela prabhutvam chustundani haami icharu. ramajanmabhoomi-babri maseedu compleclo erpaatu chesina taatkaalika aalayamlo 30 nimishaala paatu gadipina yogi aadityanath sarayu nadi odduna praarthanalu chesaru. babri maseedu koolchiveta kesulo paluvuru bgfa nethalatho paatu mangalavaaramnaadu kutra kesu namodaina dharam das... yogi venta unnaaru.